Diari Oficial de la Generalitat Valenciana


Sumari del DOGV 973, del 30-12-1988 (1988/812808)

DECRET 196/1988, de 26 de desembre, del Consell de la Generalitat Valenciana, pel qual s'accepta la cessió, a títol gratuït, d'un immoble situat a Llutxent, partida <<Foia dels Pous>>, realitzada per l'Ajuntament de Llutxent.
---------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1988/11/26/196/dof/vci/html**

### Dades del document

Número de DOGV
:   973

Data del DOGV
:   30-12-1988

Secció del DOGV
:   DISPOSICIONS GENERALS

Número del document
:   1988/812808


Data del document
:   26-11-1988

Organisme emissor
:   Conselleria d'Economia i Hisenda

Tipus de document
:   Decret

Decret 196/1988, de 26 de desembre, del Consell de la Generalitat Valenciana, pel qual s'accepta la cessió, a títol gratuït, d'un immoble situat a Llutxent, partida "Foia dels Pous", realitzada per l'Ajuntament de Llutxent.  
L'Ajuntament de Llutxent, en sessió ordinària realitzada el dia 10 d'agost de 1988, acordà per unanimitat la cessió gratuïta a la Generalitat Valenciana d'un immoble situat en la partida «Foia dels Pous», del qual és propietari l?esmentat Ajuntament.  
Aquesta cessió la realitza amb el fi determinant que s'hi construesca un Centre de Capacitació Agrària.  
A petició del Conseller d?agricultura i Pesca, s'iniciaren els tràmits legals oportuns per a l'acceptació i formalització de la cessió gratuïta de l?immoble realitzada a favor de la Generalitat Valenciana.  
Segons que disposa l'article 22 de la Llei 3/1986, de 24 d'octubre, de Patrimoni de la Generalitat Valenciana, correspon al Govern Valencià l'acceptació de la cessió gratuïta indicada.  
Per això, a proposta del Conseller d'Economia i Hisenda i amb la deliberació prèvia del Consell de la Generalitat Valenciana, en la reunió del dia 26 de desembre de 1988,  
DECRETE:  
Article primer  
S'accepta la cessió, a títol gratuït, realitzada per l'Ajuntament de Llutxent a favor de la Generalitat Valenciana, de l?immoble següent:  
- Finca rústica, en terme de Llutxent, partida «Foia dels Pous», terreny que comprèn una hectàrea, trenta-vuit àrees, quaranta centiàrees, és a dir, tretze mil vuit-cents quaranta metres quadrats, de terra de secà. Confronta: pel nord, amb resta de la finca matriu de la qual es segregà; pel sud en part amb terreny de la Conselleria d'Economia i Hisenda de la Generalitat Valenciana i en part amb Camí del Cementiri; per l?est, amb Juan Badenes Espí, José Ortolà Ferré i resta de la finca matriu i per l?oest, amb la Conselleria expressada, amb camí i amb hereus de Valentín Chismol i terrenys de Rafael Benavent.  
Aquesta finca figura inscrita en el Registre d'Albaida, al tom 620 de l'Arxiu, llibre 26 de l'Ajuntament de Llutxent, al foli 219, inscripció 1.ª finca 3945.  
Article segon  
Aquesta cessió gratuïta de l'immoble esmentat comporta, per part de la Generalitat Valenciana, el compromís de construir-hi un Centre de Capacitació Agrària en el terme màxim de cinc anys des de la formalització d'aquesta cessió i mantenir-ne la destinació durant els trenta següents.  
Article tercer  
La propietat de l?immoble haurà d'incorporar-se a l?Inventari General de Béns i Drets de la Generalitat Valenciana i inscriures al seu nom en el Registre de la Propietat.  
DISPOSICIO FINAL  
La Conselleria d'Economia i Hisenda realitzarà els tràmits necessaris per a fer efectiu el que disposa aquest Decret.  
Valencia, 26 de desembre de 1988.  
El President de la Generalitat,   
JOAN LERMA I BLASCO  
El Conseller d'Economia i Hisenda,   
ANTONIO BIRLANGA CASANOVA


Còpia Permalink ELI